Oscar में बेस्ट एक्टर अवॉर्ड मिलने के बाद स्टेज से गिर पड़े Rami Malek, लोगों ने उठाया, देखें VIDEO  
सर्वश्रेष्ठ अभिनेता का पुरस्कार पाने वाले रामी मलेक मंच पर से गिरे.
समारोह के समापन के बाद मंच पर से दर्शकों के बीच गिर पड़े.
आसपास के लोगों ने उठने में उनकी मदद की.
ऑस्कर (Oscar 2019) में सर्वश्रेष्ठ अभिनेता चुने गए रामी मलेक (Rami Malek) 91वें अकादमी पुरस्कार (91st Academy Awards) समारोह के समापन के बाद मंच पर से दर्शकों के बीच गिर पड़े. 'बोहेमियन रैपस्डी' (Bohemian Rhapsody) फिल्म में अपने अभिनय के लिए सर्वश्रेष्ठ अभिनेता का पुरस्कार पाने वाले मलेक (Rami Malek) अचानक से गिर पड़े और आसपास के लोगों ने उठने में उनकी मदद की. पैरामेडिकल कर्मी उनकी मदद के लिए दौड़ते हुए दिखे.
 
Rami Malek walking straight of the stage, falling down Video by legend @MichaelBearden#RamiMalek#Oscarspic.twitter.com/DN4aq3gogC
 
उनका पहली पहली पंक्ति में सीट पर बैठे हुए फोटो खींच लिया गया जिसमें वह हाथ में ऑस्कर की प्रतिमा थामे हुए थे. 'पीपल' पत्रिका के मुताबिक, मलेक इसके बाद मंच के पीछे निजी क्षेत्र में चले गए. पत्रिका ने यह भी कहा कि मलेक अकादमी पुरस्कार जीतने वाले मेहर्शला अली, रेजिना किंग और ओलिविया कोलमैन के साथ तस्वीर नहीं खिंचवा सके.
बहरहाल, अभिनेता को कोई चोट नहीं आई और उन्होंने मंच के पीछे शैम्पेन की बोतल खोलकर सर्वश्रेष्ठ अभिनेता चुने जाने का जश्न मनाया. मलेक ने पत्रकारों से कहा, 'उस मंच पर मुझे नहीं मालूम था कि मैं कैसा दिख रहा था, लेकिन मैंने कभी सोचा भी नहीं था कि मेरी जिंदगी में ऐसा होगा.'
दर्शकों  की फेवरेट फिल्म ब्लैक पैंथर ने बेस्ट कॉस्ट्यूम डिजाइन और बेस्ट प्रॉडक्शन डिजाइन के लिए अवॉर्ड मिला है. जबकि फिल्म 'रोमा' 10 कैटेगरी में नॉमिनेट किया गा था. 'रोमा' ने बेस्ट फॉरेन फिल्म, बेस्ट सिनेमेटोग्राफी के लिए अवॉर्ड जीता. बोहेमियन रैपसोडी को साउंड के लिए अवार्ड मिला. ऑस्कर समारोह की शुरुआत क्वीन और एडम लैमबर्ट के शानदार परफॉर्मेंस से हुई. इस साल ऑस्कर समारोह की आलोचना भी हुई. क्योंकि इस साल  किसी भी होस्ट को नहीं रखा गया.